open-index/open-wikipedia-markdown huggingface dataset:
เฟเดอรัลฮอลล์

**เฟเดอรัลฮอลล์** () คือชื่อของหนึ่งในสองสถานที่สำคัญทางประวัติศาสตร์ที่ตั้ง ณ 26 ถนนวอลสตรีต นครนิวยอร์ก อาคารดั้งเดิมที่สร้างแบบสถาปัตยกรรมกรีกยุคฟื้นฟู แล้วเสร็จเมื่อ 1703 เพื่อใช้เป็นศาลาว่าการนครนิวยอร์กแห่งแรก และเป็นสถานที่ที่ประชุมของสภาพระราชบัญญัติตราอากรของอาณานิคมในการร่างจดหมายถึงพระเจ้าจอร์จที่ 3เพื่ออ้างสิทธิ์ดังเช่นราษฎรของบริเตนและประท้วง "การเก็บภาษีโดยไร้ผู้แทน"

ภายหลังการปฏิวัติอเมริกาเมื่อปี 1785 อาคารนี้ถูกใช้เป็นสถานนัดพบของสภาสมาพันธรัฐอันเป็นรัฐบาลกลางแรกของบทบัญญัติแห่งสมาพันธรัฐ เมื่อสภาฯ วิวัฒนาการต่อมาเป็นรัฐบาลกลางสหรัฐในปี 1789 อาคารก็เปลี่ยนชื่อเป็นเฟเดอรัลฮอลล์ เนื่องด้วยเป็นสถานที่จัดประชุมรัฐสภาที่ 1 และใช้เป็นสถานที่ที่จอร์จ วอชิงตันสาบานตนเข้ารับตำแหน่งประธานาธิบดีสหรัฐ อาคารถูกทำลายลงเมื่อปี 1812

อาคารในปัจจุบัน สร้างแล้วเสร็จเมื่อ 1842 เป็นหนึ่งในอาคารสถาปัตยกรรมนีโอคลาสสิกที่ยังหลงเหลือในสภาพที่ดีอยู่ในนครนิวยอร์ก อาคารฯ สร้างโดยการท่าเรือนิวยอร์ก กรมศุลกากรสหรัฐ ภายหลังถูกใช้เป็นที่ทำการกระทรวงการคลังสหรัฐ แม้จะไม่ถูกเรียกว่า "เฟเดอรัลฮอลล์" แล้วก็ตาม ทุกวันนี้อาคารดูแลในฐานะอนุสรณ์สถานแห่งชาติโดยการอุทยานแห่งชาติสหรัฐ และแต่งตั้งเป็นอนุสรณ์สถานแห่งชาติเฟเดอรัลฮอลล์เพื่อรำลึกถึงเหตุการณ์สำคัญทางประวัติศาสตร์ที่เกิดขึ้น ณ อาคารดั้งเดิม

## อ้างอิง
การโจมตีพระราชวงศ์ดัตช์ พ.ศ. 2552

**การโจมตีพระราชวงศ์ดัตช์ พ.ศ. 2552** เกิดขึ้นที่อาเพลโดร์น จากการที่มีผู้ขับรถเกือบชนสมเด็จพระราชินีเบียทริกซ์ มกุฎราชกุมารวิลเลิม-อเล็กซานเดอร์ และสมาชิกพระราชวงศ์พระองค์อื่น ๆ แล้ววิ่งเข้าไปในผู้คน มีผู้เสียชีวิตทันที 6 คนและผู้บาดเจ็บอีก 11 คน ก่อนชนเข้ากับอนุสาวรีย์ที่อยู่ข้างทาง เหตุการณ์เกิดขึ้นในวันที่ 30 เมษายน พ.ศ. 2552 ซึ่งเป็นวันวันพระราชินีในเนเธอร์แลนด์ คนขับทราบชื่อคือ Karst Roeland Tates ได้ถูกนำเข้าห้องฉุกเฉินและเสียชีวิตในวันต่อมา และหญิงสาววัย 46 ปีได้เสียชีวิตจากการบาดเจ็บอีกหลายวันถัดมา ทำให้รวมแล้วมีผู้เสีชีวิตทั้งหมดแปดคนในวันที่ 8 พฤษภาคม ถือว่าเป็นการโจมตีพระราชวงศ์ดัตช์ครั้งแรกในยุคปัจจุบัน

## หมายเหตุ

## อ้างอิง

หมวดหมู่:การก่อการร้ายใน พ.ศ. 2552
หมวดหมู่:ความพยายามลอบสังหาร
หมวดหมู่:ฆาตกรรมหมู่
อุงแบร์ตู จี อาเล็งการ์ กัสแตลู บรังกู

**อุงแบร์ตู จี อาเล็งการ์ กัสแตลู บรังกู** () เป็นผู้นำทางทหารและนักการเมืองชาวบราซิล เขาเป็นประธานาธิบดีคนแรกของรัฐบาลเผด็จการทหารหลังจากรัฐประหารใน ค.ศ. 1964 กัสแตลู บรังกูเสียชีวิตจากอุบัติเหตุทางอากาศในเดือนกรกฎาคม ค.ศ. 1967 ไม่นานหลังจากสิ้นสุดการดำรงตำแหน่งประธานาธิบดีของเขา

## อ้างอิง

หมวดหมู่:บุคคลที่เกิดในปี พ.ศ. 2440
หมวดหมู่:บุคคลที่เสียชีวิตในปี พ.ศ. 2510
หมวดหมู่:ชาวบราซิลเชื้อสายโปรตุเกส
หมวดหมู่:ประธานาธิบดีบราซิล
หมวดหมู่:นักภูมิรัฐศาสตร์
หมวดหมู่:ผู้นำที่ได้อำนาจจากรัฐประหาร
หมวดหมู่:บุคคลจากโฟร์ตาเลซา
หมวดหมู่:เสียชีวิตจากอุบัติเหตุทางการบิน
รวงผึ้ง

**รวงผึ้ง** () รวงผึ้งเป็นไม้ต้นที่นิยมปลูกในเดือนสำคัญของประเทศ จัดเป็นพืชในวงศ์ Malvaceae โดย สกุล Schoutenia เดิมอยู่ภายใต้วงศ์ Tiliaceae ปัจจุบันอยู่วงศ์ย่อย Dombeyoideae ของวงศ์ Malvaceae มี 8 ชนิด พบในเอเชียใต้และเอเชียตะวันออกเฉียงใต้ ในไทยมี 5 ชนิด

อนึ่ง รวงผึ้ง S. glomerata King subsp. peregrina (Craib) Roekm.
เป็นไม้ต้นที่มีการกระจายพันธุ์บริเวณดอยสุเทพ ที่ราบลุ่มทางภาคกลาง และกัมพูชา ใบขนาดเล็กกว่า subsp. glomerata ที่พบในคาบสมุทรมลายู และบอร์เนียว

ต้นรวงผึ้งเป็นต้นไม้ประจำรัชกาลพระบาทสมเด็จพระวชิรเกล้าเจ้าอยู่หัว ปลูกเป็นไม้ประดับบนดินร่วน ออกดอกช่วงเดือนกรกฎาคม–สิงหาคม 

## ลักษณะทางพฤกษศาสตร์
เป็นไม้ยืนต้น สูงได้ถึง 8 เมตร ใบรูปมนรีหรือขอบขนานปลายแหลม ขอบใบเรียบ ขนาด 4–12 × 3.5–5 เซนติเมตร ฐานใบป้านและมักไม่สมมาตร ก้านใบยาว 0.2–0.9 เซนติเมตร ใบอ่อนจะมีขน ดอกเป็นดอกสมบูรณ์เพศ ออกเป็นช่อสั้น ๆ ตามซอกใบ สีเหลืองสด ขนาด 1.3–1.5 เซนติเมตร กลีบเลี้ยงรูปสามเหลี่ยม 5 กลีบ เชื่อมกันใกล้ฐานเป็นรูปถ้วย ไม่มีกลีบดอก เกสรตัวผู้จำนวนมาก เกสรตัวเมียปลายแยก 5 พู รังไข่กลม ดอกมีกลิ่นหอมอ่อนๆ ตลอดวัน (7 - 10 วัน) ผลกลมมีขน ขนาด 0.5–1 เซนติเมตร

เป็นพรรณไม้ที่ พบครั้งแรกที่อุทยานแห่งชาติ ดอยสุเทพ–ปุย บริเวณป่าดิบเขา ที่ระดับความสูงประมาณ 1,000 เมตร เคยเป็นพืชถิ่นเดียวของไทย (ไม่พบในต่างประเทศ) ต่อมามีรายงานการพบในพื้นที่ลุ่มต่ำ ที่จังหวัดนครสวรรค์ สกลนคร และนครพนม และยังพบในกัมพูชาอีกด้วยพบขยายพันธุ์โดยการตอนกิ่งและเพาะเมล็ด ปัจจุบันต้นรวงผึ้งมีสถานภาพเป็นพืชที่ใกล้สูญพันธุ์อย่างยิ่ง (Critically Endangered; CR) จึงเป็นพรรณไม้ที่ควรค่าแก่การอนุรักษ์สืบต่อไป
 

## อ้างอิง

หมวดหมู่:วงศ์ชบา
หมวดหมู่:ไม้ดอกไม้ประดับ
หมวดหมู่:พืชที่ใช้ทำของใช้
ไตรราชกกุธภัณฑ์

**ไตรราชกกุธภัณฑ์** () เป็นเครื่องราชกกุธภัณฑ์ 3 อย่างของจักรพรรดิญี่ปุ่น ประกอบด้วยพระแสงดาบคูซานางิ (), พระฉายยาตะ โนะ คางามิ () และอัญมณียาซากานิ โนะ มางาตามะ ( เครื่องราชกกุธภัณฑ์ทั้งสามเป็นเครื่องหมายของคุณธรรมหลักสามประการ ได้แก่ ความกล้าหาญ (พระแสงดาบ), ปัญญา (พระฉาย) และความเมตตากรุณา  (อัญมณี)

ตั้งแต่ปี ค.ศ. 690 เป็นต้นมา การถวายไตรราชกกุธภัณฑ์แก่จักรพรรดิโดยนักบวชที่ศาลเจ้าถือเป็นขั้นตอนหลักของพระราชพิธีเถลิงถวัลยราชสมบัติ พระราชพิธีนี้มิได้เปิดเผยต่อสาธารณชน และตามธรรมเนียมแล้ว จะมีการเปิดเผยเครื่องราชกกุธภัณฑ์ทั้งสามเฉพาะพระพักตร์องค์จักรพรรดิ โดยนักบวชชั้นสูงที่ได้รับมอบหมายเท่านั้น ด้วยเหตุนี้จึงไม่มีภาพถ่ายหรือภาพวาดรูปร่างที่แท้จริงของไตรราชกกุธภัณฑ์ 
[thumb|การถวาย ''พระแสงดาบคูซานางิ'' และ ''อัญมณียาซากานิ โนะ มางาตามะ'' ในพระราชพิธีขึ้นครองราชสมบัติของ[สมเด็จพระจักรพรรดิอากิฮิโตะ เมื่อวันที่ 7 มกราคม ค.ศ. 1989]]

## อ้างอิง

## ดูเพิ่ม
* ราชบัลลังก์ดอกเบญจมาศ
* ราชวงศ์ญี่ปุ่น
* ตราแผ่นดินของญี่ปุ่น
* เครื่องราชอิสริยาภรณ์มงคลรัตน์
* ชินโต

หมวดหมู่:เครื่องราชกกุธภัณฑ์
หมวดหมู่:สัญลักษณ์ของประเทศญี่ปุ่น
การนัดหยุดเรียนเพื่อภูมิอากาศ

**การนัดหยุดเรียนเพื่อภูมิอากาศ** () หรือเดิมชื่อ **วันศุกร์เพื่ออนาคต** (), **เยาวชนเพื่อภูมิอากาศ** (), **การประท้วงของเยาวชนเพื่อภูมิอากาศ** () เป็นขบวนการนักเรียนนานาชาติซึ่งตัดสินใจไม่เข้าเรียนแล้วเข้าร่วมการเดินขบวนเพื่อเรียกร้องให้มีการปฏิบัติเพื่อป้องกันภาวะโลกร้อนและการเปลี่ยนแปลงสภาพภูมิอากาศเพิ่มขึ้น ความมีชื่อเสียงและการจัดระเบียบอย่างกว้างขวางเริ่มขึ้นเมื่อนักกิจกรรมภูมิอากาศ เกรียตา ทืนแบร์ย จัดการปฏิบัติในเดือนสิงหาคม 2561 นอกรัฐสภาสวีเดน ถือป้ายเขียนว่า "การนัดหยุดเรียนเพื่อภูมิอากาศ"

## เกรียตา ทืนแบร์ย
วันที่ 20 สิงหาคม 2561 เกรียตา ทืนแบร์ย นักกิจกรรมภูมิอากาศชาวสวีเดน ซึ่งขณะนั้นศึกษาอยู่ในชั้นเกรด 9 (เทียบเท่ามัธยมศึกษาปีที่ 3) ตัดสินใจไม่เข้าเรียนจนกระทั่งการเลือกตั้งทั่วไปในประเทศสวีเดนปี 2561 ในวันที่ 9 กันยายนหลังเกิดคลื่นความร้อนและไฟป่าหลายระลอกในประเทศ เธอกล่าวว่าเธอได้รับแรงบันดาลใจจากนักกิจกรรมวัยรุ่น ณ ไฮสกูลมาร์จอรี สโตนแมน ดักลาสในปาร์กแลนด์ รัฐฟลอริดา ซึ่งจัดการเดินขบวนเพื่อชีวิตของเรา (March for Our Lives) ทืนแบร์ยประท้วงโดยนั่งอยู่นอกรัฐสภาทุกวันระหว่างชั่วโมงเรียนพร้อมป้ายเขียนว่า "Skolstrejk för klimatet" (การนัดหยุดเรียนเพื่อภูมิอากาศ) ในบรรดาข้อเรียกร้องของเธอให้รัฐบาลสวีเดนลดการปล่อยคาร์บอนตามความตกลงปารีส วันที่ 7 กันยายน ก่อนการเลือกตั้งเล็กน้อย เธอประกาศว่าเธอจะนัดหยุดเรียนทุกวันศุกร์จนประเทศสวีเดนปฏิบัติตามความตกลงปารีส เธอประดิษฐ์คำขวัญ วันศุกร์เพื่ออนาคต ซึ่งได้รับความสนใจจากทั่วโลก เธอเป็นแรงบันดาลใจให้นักเรียนทั่วโลกเข้าร่วมการนัดหยุดเรียนดังกล่าว

## การประท้วงเพื่อภูมิอากาศ ในเดือนกันยายน 2562
กลุ่มขบวนการนัดหยุดเรียนเพื่อภูมิอากาศ (School strike for Climate) ได้ประกาศวันนัดประท้วงครั้งใหญ่ทั่วโลก 2 วัน ในเดือนกันยายน 2562 

วันแรกคือ 20 กันยายน เรียกว่า Climate Strike ซึ่งเป็นสามวันก่อนการประชุมเร่งด่วนเพื่อภูมิอากาศของสหประชาชาติ (UN Climate Action Summit 2019) ที่นครนิวยอร์ก  
และอีกวันหนึ่งคือ 27 กันยายน หรือหนึ่งสัปดาห์ถัดมา เรียกว่า Earth Strike 

ในประเทศต่างๆ ทั่วโลก จะมีการจัดงานประท้วงสำหรับวันใดวันหนึ่งหรือทั้งสองวัน โดยคาดว่าจะมีประเทศที่เข้าร่วมกว่า 130 ประเทศ  

ผู้จัดงานหวังว่าการประท้วงครั้งนี้จะประสบความสำเร็จมากกว่าทุกครั้งที่ผ่านมา โดยเชิญชวนให้คนทุกวัย ทุกสาขาอาชีพ มาร่วมการประท้วงไปกับกลุ่มนักเรียนด้วย นอกจากนี้ งานนี้ยังได้รับการสนับสนุนจากหลายหน่วยงาน ทั้งองค์กรอิสระ บริษัทเอกชน สมาคม และกลุ่มความเคลื่อนไหวทางสังคมต่าง ๆ อาทิ 350.org, Amnesty International, Extinction Rebellion, Greenpeace International, Oxfam, WWF, Patagonia, Ben & Jerry's, Lush, Atlassian, และองค์กรอื่นๆ อีกมากมาย 

ในนครนิวยอร์ก โรงเรียนรัฐบาลได้ประกาศอนุญาตให้นักเรียนสามารถเข้าร่วมได้หากได้รับการอนุญาตจากผู้ปกครอง 

ในออสเตรเลีย บริษัทเอกชนหลายแห่งก็สนับสนุนให้พนักงานเข้าร่วมการประท้วงในเมืองของตน และสนับสนุนให้ทุกบริษัทในประเทศมีส่วนร่วมด้วยเช่นกัน 

## อ้างอิง

หมวดหมู่:การประท้วงใน พ.ศ. 2561
หมวดหมู่:การประท้วงในปี พ.ศ. 2562
หมวดหมู่:การเปลี่ยนแปลงสภาพภูมิอากาศ
หมวดหมู่:การประท้วงในปี พ.ศ. 2563
หมวดหมู่:วันสำคัญในวันศุกร์
ไอโฟน 2จี

**ไอโฟน 2 จี** () เป็นไอโฟนตัวแรกที่แอปเปิลเปิดตัวตอน พ.ศ. 2550 เป็นโทรศัพท์แรกที่ไร้ปุ่มกดเป็นหน้าจอสัมผัสเป็นที่ได้รับนิยมในสมัยนั้น ถึงไอโฟน 2G จะไม่มีขายในไทยอย่างเป็นทางการแต่ขายไทยอย่างเป็นทางการในปีต่อมาในรุ่น ไอโฟน 3G ในปี พ.ศ. 2551 และผู้ขายตามศูนย์การค้าเอ็มบีเค เซ็นเตอร์ได้นำเข้ามาขายเพราะแอปเปิลยังไม่ได้ทำตลาดไอโฟนในตอนนั้นการพัฒนาของ iPhone ย้อนหลังไปถึงปี พ.ศ. 2548 เมื่อ Steve Jobs CEO Apple ได้เข้าใจถึงแนวคิดของอุปกรณ์ที่ผู้ใช้สามารถโต้ตอบโดยตรงกับหน้าจอแสดงผลได้ การออกแบบได้ขยายออกไปในอีก 2 ปีข้างหน้าอย่างเป็นความลับก่อนที่จะประกาศในไตรมาสที่ 1 ปี 2550 แม้ว่าหลายแง่มุมของ iPhone จะล้ำสมัยตามมาตรฐานปัจจุบัน แต่อุปกรณ์นั้นถูกมองว่าเป็นแม่แบบของโทรศัพท์มือถือในปัจจุบันการใช้ปุ่มฮาร์ดแวร์ทางกายภาพและสไตลัสแทนส่วนติดต่อผู้ใช้แบบสัมผัส และผู้สืบทอดตำแหน่ง iPhone 3G ได้มีการประกาศในเดือนมิถุนายนปี พ.ศ. 2551

## อ้างอิง

หมวดหมู่:ไอโฟน
โกฐกักกรา

**** [โกด-กัก-กรา] (ภาษาฮินดี Kakra, Kakra-singi) () ชื่อสามัญ Crab's claw เป็นเครื่องยาชนิดหนึ่งที่เป็นส่วนปูด (Gall) ที่ได้มาจากพืชที่มีชื่อวิทยาศาสตร์ว่า *Pistacia integerrima* (Zebra wood) ซึ่งเป็นพืชพื้นเมืองในวงศ์ Anacardiaceae ที่พบมากทางแถบประเทศปากีสถานและอินเดียตอนเหนือ มีลักษณะกลมกลวง เรียวโค้งหลายรูป บิดเบี้ยวไปมา ปลายและโคนเรียวแหลมคล้ายเขาสัตว์ ผิวสีน้ำตาลแกมเทา รสฝาดจัดออกขม มีฤทธิ์ฝาดสมาน เป็นเครื่องยาที่นำมาใช้เข้าตำรับยาไทยในการรักษาโรคริดสีดวงทวารหนัก ห้ามเลือด สมานบาดแผลอักเสบ และใช้ในตำรับยาอายุรเวทเพื่อรักษาโรคหอบหืด แก้ไข้ แก้ท้องเสียและบรรเทาอาการไอ เป็นต้น
## อ้างอิง
* ชยันต์ พิเชียรสุนทร และ วิเชียร จีรวงศ์. คู่มือเภสัชกรรมแผนไทยเล่ม 5 คณาเภสัช. พิมพ์ครั้งที่ 2. กทม. อัมรินทร์พริ้นติ้งแอนด์พับลิชชิ่ง. 2548. หน้า 92 – 94
หมวดหมู่:วงศ์มะม่วง
หมวดหมู่:สมุนไพร
พรตนิยม

[thumb|พระพุทธรูป[ปางบำเพ็ญทุกรกิริยา ที่ประดิษฐานที่วัดสุทัศนเทพวรารามราชวรมหาวิหาร]]
**พรตนิยม** () เป็นการดำเนินชีวิตรูปแบบหนึ่งที่ละเว้นกายิกสุขอันเกิดจากประสาทสัมผัสต่าง ๆ มักกระทำเพื่อเป้าหมายทางศาสนา ผู้บำเพ็ญพรตอาจหลีกหนีออกจากสังคมที่วุ่นวายเพื่อฝึกตนหรืออาจยังคงอยู่เป็นส่วนหนึ่งของสังคม แต่โดยทั่วไปจะดำรงชีวิตแบบประหยัดโดยการละทิ้งทรัพย์สมบัติของตนและละทิ้งความสุขทางกาย และใช้เวลาทั้งหมดไปกับการบำเพ็ญเพียรหรือฝึกตนตามหลักศาสนาหรือความเชื่อ

หลายศาสนามีการบำเพ็ญพรต เช่น ศาสนาพุทธ ศาสนาเชน ศาสนาฮินดู ศาสนาคริสต์ และศาสนายูดาห์ ส่วนศาสนาอิสลามกระแสหลักในปัจจุบันมีการอดอาหารในช่วงรอมฎอนเป็นหนึ่งในหลักการอิสลาม ถือเป็นการบำเพ็ญพรตรูปแบบหนึ่งที่ปฏิบัติอยู่ทั่วไป ในขณะที่ลัทธิศูฟีมีการปฏิบัติบำเพ็ญพรตอย่างเคร่งครัดมาโดยตลอด

## อ้างอิง
โมกษะ

[thumb|รูปปั้น[นักสิทธิ์|สิทธะในศาสนาเชน แสดงถึงผู้ที่เข้าสู่โมกษะของเชน]]

**โมกษะ** (ชื่ออื่น ๆ เช่น วิโมกษะ, วิมุขติ, มุขติ) เป็นคำศัพท์ในศาสนาฮินดู พุทธ ซิกข์ และ เชน หมายถึงรูปแบบต่าง ๆ ของการปลดปล่อย (emancipation), การตรัสรู้ (enlightment), การเป็นอิสระ (liberation) และการปล่อยไป (release) ในเชิงโมกขวิทยา (soteriology) และเชิงอวสานวิทยา (eschatology) หมายถึงอิสระจากสังสารวัฏ คือวงจรแห่งการเกิดและตาย ในขณะที่ความหมายในเชิงญาณวิทยา (epistemology) และในเชิงจิตวิทยา "โมกษะ" หมายถึงอิสระจากความไม่รู้ (ignorance) คือ การเข้าใจตัวเอง รู้จักตัวเอง และปรับปรุงตัวเอง

ตามคติของฮินดู โมกษะคือแนวคิดแกนกลาง และเป้าหมายสูงสุดของมนุษย์ซึ่งต้องผ่านขั้นสามขั้นในชีวิต คือ ธรรมะ (ชีวิตที่มีคุณธรรม จริยธรรมและความเหมาะสม), อรรถะ (ความเจริญทางวัตถุ เงินทอง ชีวิตที่มั่นคง ความหมายของชีวิต) และ กาม (ความสุขทางใจและอารมณ์ที่เบิกบาน) ทั้งหมดทั้งสี่แนวคิดนี้ เรียกรวมกันว่า "ปุรุษารถะ (Puruṣārtha)

บางครั้งคำว่าโมกษะ อาจใช้แทนกันกับคำว่า นิพพาน ได้ทั่วไป อย่างไรก็ตาม ทั้งสองคำมีความหมายและมุมมองที่แตกต่างกันไปตามนิกายและลัทธิในศาสนาฮินดู เชน และพุทธ คำว่านิพพานจะพบมากในศาสนาพุทธ ส่วนคำว่าโมกษะจะพบทั่วไปในศาสนาฮินดู

## ศาสนาฮินดู
ในคัมภีร์เก่าแก่ของฮินดูบางฉบับใช้คำว่าโมกษะปะปนไปกับคำว่าเกวลญาณ (Keval jnana) หรือ ไกวัลย์ (kaivalya), อปวรรค (Apavarga), นิหสรียสะ (Nihsreyasa), บรมบท (Paramapada), พรหมภาวะ (Brahmabhava), พรหมญาณ (Brahmajnana) และ พราหมีสถิติ (Brahmi sthiti) ส่วนเอกสารใหม่ ๆ บางครั้งใช้คำว่า นิรวาน (นิพพาน) ซึ่งเป็นนิยามในศาสนาพุทธด้วย หกลัทธิหลักดั้งเดิมของฮินดูมีการโต้เถียงกันมาช้านานถึงประเด็นว่า การเข้าถึงโมกษะนั้นจะเกิดขึ้นได้ในชาติภพนี้หรือในอีกชาติภพถัดไป

## ศาสนาพุทธ

คำว่า "โมกษะ" ในศาสนาพุทธ แต่มีคำที่เทียบเคียงกันได้คือ "โมกขธรรม" "วิโมกข์"

## ศาสนาเชน

ทั้ง "โมกษะ" และ "นิรวาน" (นิพพาน) คือคำที่มีความหมายเดียวกันในศาสนาเชนและเป็นคำเดียวกัน บางครั้งคัมภีร์เชนจะใช้คำว่า "เกวลญาณ" และเรียกวิญญาณที่หลุดพ้นว่า "เกวลิน" ในศาสนาเชน โมกษะเป็นเป้าหมายสูงสุด และให้นิยามโมกษะคือการหลุดพ้นเชิงจิตวิญญาณจากกรรมะทั้งปวง

## อ้างอิง

หมวดหมู่:คำศัพท์ศาสนาฮินดู
หมวดหมู่:คำศัพท์ศาสนาเชน
หมวดหมู่:ความรอด
เกาะทั้งเจ็ดของบอมเบย์

**เกาะทั้งเจ็ดของบอมเบย์** (seven islands of Bombay) เป็นอาณานิคมโปรตุเกสในอินเดีย ที่ตั้งอยู่นอกชายฝั่งของอินเดีย ซึ่งต่อมาได้ส่งมอบให้กับอังกฤษเป็นสินสอดของ Catherine of Braganza เจ้าหญิงแห่งโปรตุเกส เมื่ออภิเษกสมรสกับพระเจ้าชารลส์ที่ 2 แห่งอังกฤษ ในปี 1661 เกาะเล็กน้อนต่าง ๆ เคยเป็นที่อยู่ของชนพื้นเมืองและอาณาจักรพื้นถิ่น เช่น จักรรวรรดิสิลหรา (Silhara dynasty) และ รัฐสุลต่านคุชราต ก่อนจะถูกรุกรานโดยจักรวรรดิโปรตุเกส ในปี 1534 ต่อมาพระเจ้าชารลส์ที่ 2 ทรงให้บริเวณนี้เช่าโดยบริษัทอินเดียตะวันออกของอังกฤษ ในปี 1668 ด้วยอัตรา 10 ปอนด์ต่อปี เกาะทั้งเจ็ดนี้รวมเข้าด้วยกันเป็นแผ่นดินเดียวเมื่อปี 1845 ด้วยการถมทะเล รวมถึงเกาะอื่น ๆ คือ โตรมเบย์ (Trombay) และ ซอลเซตต์ เกาะเหล่านี้ปัจจุบันตั้งอยู่ในพื้นที่ทางใต้ของมุมไบ] 

เกาะทั้งเจ็ดนั้นดั้งเดิมประกอบไปด้วย
* เกาะบอมเบย์ (Isle of Bombay)
* โกลาบา (Colaba)
* เกาะของสตรีสูงวัย (Old Woman's Island) หรือ โกลาบาน้อย (Little Colaba) 
* มหิม (Mahim)
* มสาโคน (Mazagaon)
* ปเรล (Parel) 
* วารลี (Worli)

นอกจากเกาะหลักเจ็ดเกาะแล้ว ย้งมีเกาะเล็กเกาะน้อยอื่น ๆ อีก เช่น
* ถ้ำเอลิแฟนตา หรือเกาะฆราบุรี
* เกาะบุทเช่อร์ (Butcher Island)
* มิดเดิ้ลกราวด์ อินเดีย (Middle Ground (India)|Middle Ground)
* หินออยสเตอร์ (Oyster Rock)
* อีสต์กราวด์ (East Ground)
* เกาะครอสส์ (Cross Island)

## อ้างอิง

หมวดหมู่:มุมไบ
ฮันส์-เยือร์เกิน ชตุมพฟ์

พลเอกอาวุโส **ฮันส์-เยือร์เกิน ชตุมพฟ์** () เป็นนายทหารอากาศชาวเยอรมัน ดำรงตำแหน่งเสนาธิการกองทัพอากาศในช่วงสงครามโลกครั้งที่สอง และเป็นหนึ่งในผู้ลงนามในการยอมจำนนอย่างไม่มีเงื่อนไขของเยอรมนีเมื่อสิ้นสุดสงคราม

หมวดหมู่:บุคคลที่เกิดในปี พ.ศ. 2432
หมวดหมู่:บุคคลที่เสียชีวิตในปี พ.ศ. 2511
หมวดหมู่:เชลยศึกสงครามโลกครั้งที่สองชาวเยอรมันที่ถูกจับโดยสหราชอาณาจักร
หมวดหมู่:ทหารชาวเยอรมันในสงครามโลกครั้งที่หนึ่ง
หมวดหมู่:พลเอกอาวุโสแห่งลุฟท์วัฟเฟอ
หมวดหมู่:บุคคลจากจังหวัดปอมอแชซาคอดแญ
ปลาแมกเคอเรล (อาหาร)

[thumb|300px|right|
<center>[ปลาแมกเคอเรลแอตแลนติกบนน้ำแข็ง
]]
thumb|300px|
<center>ปลาแมกเคอเรลรมควัน</center>

ปลาแมกเคอเรลเป็นปลาสำคัญที่บริโภคกันทั่วโลก
เพราะมีไขมันสูง ปลาจึงเป็นแหล่งกรดไขมันโอเมกา-3 ที่ดี
เนื้อปลาเสียง่ายโดยเฉพาะในเขตร้อน ซึ่งกินแล้วอาจทำให้อาหารเป็นพิษ (scombroid food poisoning)
ดังนั้น จึงควรกินในวันที่จับได้ ยกเว้นแช่เย็นหรือถนอมไว้

การถนอมปลาให้สดไม่ใช่เรื่องง่าย
ก่อนการอัดปลากระป๋องและการแช่เย็นในคริสต์ทศวรรษที่ 19 การหมักเกลือและการรมควันเป็นวิธีหลักที่ใช้
ในประวัติประเทศอังกฤษ ปลาจะไม่ผ่านการถนอมอาหาร แต่จะกินสด ๆ เท่านั้น
แต่ปลาเสียก็เป็นเรื่องสามัญ ทำให้มีนักเขียนถึงกับกล่าวไว้ว่า "มีการพูดถึงปลาแมกเคอเรลเหม็นในวรรณกรรมอังกฤษมากกว่าปลาอื่น ๆ ทั้งหมด"
ในประเทศฝรั่งเศส ปลามักจะหมักเกลือ จึงสามารถขายได้ทั่วประเทศ

ในประเทศญี่ปุ่น ปลามักจะถนอมด้วยเกลือและน้ำส้มสายชูเพื่อทำซูชิชนิดหนึ่งที่เรียกว่า ซูชิปลาซาบะ
เป็นอาหารที่ตามประวัติมาจากจังหวัดเกียวโต เป็นวิธีการแก้ปัญหาขนส่งปลาแมกเคอเรลไปยังเมืองภายในเกาะต่าง ๆ ซึ่งถ้าไม่ถนอมแล้ว จะเป็นปลาไม่สด
ถนนที่เชื่อมอ่าวโอบามะกับเกียวโตปัจจุบันเรียกว่า ถนนซาบะ (saba-kaido)

ระดับปรอทที่พบในปลาต่างกันมาขึ้อยู่กับสปีชีส์ หรือแม้แต่ในสปีชีส์เดียวกันแต่จับได้ในที่ต่างกัน
แต่ก็ดูเหมือนจะสัมพันธ์กับขนาดของปลามากที่สุด เพราะปลาขนาดใหญ่อยู่ในโซ่อาหารระดับสูงกว่า
ตามองค์การอาหารและยาสหรัฐ () king mackerel (*Scomberomorus cavalla*) บวกกับปลากระโทงดาบ ฉลาม และปลาในวงศ์ Malacanthidae (tilefish) เป็นปลาที่เด็กและหญิงมีครรภ์ควรหลีกเลี่ยงเพราะมีปรอทสูง จึงเสี่ยงภาวะปรอทเป็นพิษ


ไฟล์:Okhostk atka mackerel,hokke-yakizakana-teisyoku,syari-town,japan.JPG|Okhotsk atka mackerel ประเทศญี่ปุ่น
ไฟล์:Flickr - cyclonebill - Rugbrød med røget pebermakrel.jpg|ขนมปังไรย์กับปลา "pepper mackerel" รมควัน ประเทศเดนมาร์ก
ไฟล์:Makrill.JPG|ปลาแมกเคอเรลย่างกับ dill butter ประเทศสวีเดน
ไฟล์:Chicharro asado con bilbaína.jpg|horse-mackerel ย่างกับกระเทียมพริกไทย ประเทศสเปน
ไฟล์:Korean.cuisine-Godeungeo.jorim-01.jpg|Godeungeo jorim ทำด้วยปลาแมกเคอเรล หัวไชเท้า และเครื่องเทศ เกาหลี


## เชิงอรรถและอ้างอิง

## แหล่งข้อมูลอื่น

* Mackerel nutrition facts 
หมวดหมู่:วงศ์ปลาอินทรี
หมวดหมู่:ปลาแมกเคอเรล
หมวดหมู่:Oily fish
หมวดหมู่:ปลาไขมันสูง
หมวดหมู่:ปลาเศรษฐกิจ
หมวดหมู่:ประเภทของอาหาร
โรโบคาร์โพลี หน่วยกู้ภัยผู้พิทักษ์

**โรโบคาร์โพลี่ หน่วยกู้ภัยผู้พิทักษ์** ( ) เป็นการ์ตูนแอนิเมชันในประเทศเกาหลีใต้ ถูกสร้างโดย RoiVisual การ์ตูนถูกเปิดตัวครั้งแรกในช่องอีบีเอส (Educational Broadcasting System/EBS) ในปี 2011 และออกอากาศเป็น 4 ซีซั่น *โรโบคาร์ โพลี่* ประกอบด้วย 104 ตอน 11นาที ในประเทศไทย ออกอากาศครั้งแรกในโมเดิร์นไนน์ทีวีเมื่อวันที่ 2 สิงหาคม พ.ศ. 2556 ต่อมาออกอากาศอีกครั้งในช่องบูมเมอแรงเมื่อปี พ.ศ. 2559

## เนื้อเรื่องย่อ
ในเมืองบรูมส์ทาวน์ เมืองเล็กๆ ที่มีทีมหน่วยกู้ภัยที่มีความสามารถ มักจะมีอุบัติเหตุเช่นรถยนต์ที่เลื่อนออกจากหน้าผาท่ามกลางสายฝน รถถูกชนกัน หรือเด็กติดอยู่บ้านที่ถูกไฟไหม้ ในทุกๆตอน ทีมกู้ภัยของเมืองช่วยชีวิตผู้คนจากปัญหา ในตอนท้ายของแต่ละตอน ทีมกู้ภัยขอแนะนำตัวละครที่ตกอยู่ในอันตรายและดูเด็ก ๆ

## ตัวละครหลัก

## รายชื่อตอน

### ซีซั่น 1

### ซีซั่น 2

### ซีซัน 3

## อ้างอิง

## แหล่งข้อมูลอื่น
*  
*  ในอีบีเอส 

หมวดหมู่:การ์ตูน
หมวดหมู่:การ์ตูนเกาหลี
หมวดหมู่:การ์ตูนเกาหลีใต้
หมวดหมู่:รายการโทรทัศน์ภาษาเกาหลี
คฤหัสถ์ (ศาสนาฮินดู)

**คฤหัสถ์** เป็นขั้นตอนที่สองในชีวิตตามระบบอาศรมสี่ ต่อจากพรหมจรรย์ ช่วงชีวิตนี้ประกอบด้วยการหาคู่ครอง การสมรส การดูแลครอบครัว ให้การศึกษาแก่บุตรหลาน มีครอบครัวเป็นศูนย์กลางและมีชีวิตในสังคมที่มีธรรมะ

ตามอาศรมสี่ จะตามด้วย วานปรัสถ์ คือการเกษียณจากงานและเกษียณจากโลกและสัญญาสี คือการละทิ้ง ตามลำดับ

ในคัมภีร์โบราณและยุคกลางของฮินดูมองว่าขั้นคฤหัสถ์ เป็นระยะที่สำคัญที่สุดในมุมมองของการอยู่รอดในสังคม ระยะนี้เป็นระยะที่นอกจากจะหาความสุขเพื่อตัวเองแล้ว ยังเป็นการช่วยให้เพื่อนมนุษย์ซึ่งอยู่ในระยะอื่น ๆ สามารถดำรงชีวิตได้อย่างปกติ โดยเฉพาะให้การจุนเจือแก่บุตรหลานให้มีชีวิตต่อไป ระยะนี้ยังถือกันว่าเป็นช่วงชีวิตที่หนักหน่วงที่สุด มีความเครียดและภาระทั้งเชิงกายภาพ, อาชีพ, เพศ, ครอบครัว, สังคม และวัตถุ

## อ้างอิง

หมวดหมู่:หลักธรรมของศาสนาฮินดู
โกฐสิงคลี

**โกฐสิงคลี** จัดเป็นเครื่องยาประเภทสัตว์วัตถุชนิดหนึ่ง โดยคำว่า "สิงคลี" แปลว่า "เขาของสัตว์" ซึ่งโกฐสิงคลีนี้คือ "เขากุย" (Saiga horn) ภาษาจีนกลางเรียก "หลิงหยางเจี่ยว" ภาษาจีนแต้จิ๋วเรียก "เล่งเอี๊ยง" เป็นเครื่องยาที่ได้มาจากเขาของสัตว์กีบชนิดที่เรียกว่า "กุย" (Saiga antelope) ที่มี ในวงศ์ Bovidae ซึ่งอาศัยอยู่ในที่ราบทุ่งหญ้าและบริเวณเนินสูงที่มีลมหนาวจัดและมักมีละอองฝุ่นทรายพัดกระจัดกระจายอยู่ โดยพบตั้งแต่ประเทศโปแลนด์ไปจนถึงตอนใต้ของประเทศรัสเซีย และทุ่งหญ้าในที่ราบสูงของประเทศมองโกเลีย พบมากสุดในเขตทุ่งหญ้าของประเทศคาซัคสถาน 

โกฐสิงคลีที่มีขายในร้านขายเครื่องยาจีนส่วนใหญ่ นำเข้ามาจากทางภาคเหนือของเขตปกครองตนเองชนชาติอุยเกอร์แห่งซินเกียง มีสีขาวอมเหลือง ประมาณหนึ่งในสามถึงครึ่งหนึ่งจากโคนเขาจะมีเนื้อกระดูกที่แข็งและแน่น เมื่อเอาออกจะทำให้เขากลวง โปร่งใส เมื่อส่องกับแสงจะเห็นภายใน ส่วนครึ่งหลังของเขากุยจะมีช่องเล็กๆ ทอดเป็นเส้นตรงยาวไปจนถึงปลายเขาเรียกว่า "รูทะลุปลายเขา" ซึ่งจะเป็นลักษณะเฉพาะของโกฐสิงคลีนี้

ในพระคัมภีร์ทางแพทย์แผนไทยและตำราแผนโบราณกล่าวว่า "โกฐสิงคลี" มีฤทธิ์เย็นจัด มีรสเค็ม ใช้ในผู้ป่วยที่มีไข้สูง และมีอาการอื่นๆ ที่เกี่ยวเนื่องกับอาการไข้สูง เช่น ชัก หมดสติ เพ้อคลั่ง เป็นต้น อีกทั้งยังใช้ตัวยานี้เป็นยากันชักได้อีกด้วย โดยพบว่าเมื่อรับประทานโกฐสิงคลีนี้เข้าไปแล้วจะทำให้ร่างกายเย็นลง และสรรพคุณนี้แรงกว่าเขากระบือถึง 15 เท่า

## อ้างอิง
* ชยันต์ พิเชียรสุนทร และ วิเชียร จีรวงศ์. คำอธิบายตำราพระโอสถพระนารายณ์. พิมพ์ครั้งที่ 2. กทม. อัมรินทร์พริ้นติ้งแอนด์พับลิชชิ่ง. 2548. หน้า 253 – 255

หมวดหมู่:สมุนไพร
วานปรัสถ์

**วานปรัสถ์** () แปลตรงตัวว่า "การละทิ้งชีวิตทางโลก" เป็นขั้นตอนที่สามของชีวิตตามระบบอาศรมสี่ ต่อเนื่องจากคฤหัสถ์ และตามด้วยสัญญาสี กระบวนการในขั้นวานปรัสถ์ประกอบด้วยการละทิ้งชีวิตทางโลกโดยส่งต่อภาระครอบครัวและการงานให้แก่รุ่นถัดไป และค่อย ๆ ถอยห่างจากชีวิตทางโลก บางตำราอาจเชื่อว่าชีวิตสามารถข้ามขั้นคฤหัสถ์ได้ โดยข้ามมายังขั้นวานปรัสถ์เลย

วานปรัสถ์ถือเป็นขั้นตอนของการเปลี่ยนจากการมุ่งเน้นอารฐะ (Artha) และกามะ มายังการมุ่งเน้นโมกษะ

## อ้างอิง

หมวดหมู่:หลักธรรมในศาสนาฮินดู
ปิปปี (เพลง)

**ปิปปี** (; ) เป็นเพลงของนักร้อง-นักแต่งเพลงชาวเกาหลีใต้ ไอยู ออกจำหน่ายรูปแบบดิจิทัลซิงเกิลวันที่ 10 ตุลาคม ค.ศ. 2018 โดยกาเกาเอ็ม "ปิปปี" ติดอันดับชาร์ตหลักทั้งหมดในเกาหลีใต้ และทำลายสถิติของเมลอนที่มีผู้ฟังมากที่สุดใน 24 ชั่วโมง ด้วยจำนวน 1.42 ล้านครั้ง ต่อมาเปิดตัวด้วยอันดับหนึ่งบนแกออนดิจิทัลชาร์ต เพลงดังกล่าวออกจำหน่ายในวาระครบรอบ 10 ปีนับตั้งแต่ไอยูเปิดตัว

## เพลง
"ปิปปี" เป็นเพลงแนวออลเทอร์นาทิฟอาร์แอนด์บีแบบสบาย ๆ เนื้อเพลงแนวครุ่นคิดที่ใช้ประโยชน์จากเอฟเฟกต์เสียงและการเลียนเสียงธรรมชาติ เพลงนี้ถือเป็น "คำเตือน" ต่อผู้เกลียดชัง และผู้วิจารณ์ไอยู ซึ่งเธอเมินต่อความเห็นเรื่องภาพลักษณ์ของเธอ โดยเฉพาะวลีและคำเช่น "yellow C-A-R-D" และ "hello stup-I-D" "ปิปปี" หมายถึงเพจเจอร์ในภาษาเกาหลี โดยเฉพาะเสียงที่มาจากการกดปุ่มก่อนที่จะฝากข้อความไว้ อีกทั้ง "ปิปปี" ยังเป็นชื่อเกาหลีของ ปิปปี ลองสต็อกกิง ตัวละครจากนวนิยายเด็กสวีเดน *[[ปิปปี ลองสต็อกกิง (นวนิยาย)|ปิปปี ลองสต็อกกิง]]*

## มิวสิกวิดีโอ
มิวสิกวิดีโอกำกับโดย วีเอ็มโปรเจ็กต์ ซึ่งเผยแพร่พร้อมกับการออกจำหน่ายเพลง ใช้โทนสีแบบโมโนโครม ไอยูแสดงท่าเต้นแบบฮิปฮอปโดยไม่แสดงความรู้สึกทางสีหน้า ซึ่งเคตลิน เคลลี จาก*[[ฟอบส์]]* เรียกว่า "เพิ่มความน่ารักมากกว่าน่ากลัว" เธอยังปรากฏตัวด้วยแฟชั่นชั้นสูง ซึ่งบิลบอร์ดระบุว่าเธอสวม "ผ้าพันคอแบบเกรซ เคลลี"

ขณะนี้มิวสิกวิดีโอดังกล่าวมีผู้เข้าชมมากกว่า 100 ล้านครั้ง กลายมิวสิกวิดีโอเกาหลียอดนิยมอันดับสองโดยนักร้องเดี่ยวหญิงในปี ค.ศ. 2018

## ชาร์ต

## อ้างอิง

หมวดหมู่:เพลงในปี พ.ศ. 2561
หมวดหมู่:ซิงเกิลในปี พ.ศ. 2561
หมวดหมู่:เพลงของไอยู
หมวดหมู่:เพลงภาษาเกาหลี
มามิ สาวน้อยพลังจิต

**มามิ สาวน้อยพลังจิต** หรือ **มามิ สาวพลังจิต** ( "เอสเปอร์มามิ") เป็นการ์ตูนญี่ปุ่นแต่งโดยฟูจิโกะ เอฟ. ฟูจิโอะเมื่อ พ.ศ. 2520 ตีพิมพ์ครั้งแรกในนิตยสาร *[[โชเน็งบิ๊กคอมิก]]* ก่อนดัดแปลงเป็นอนิเมะโทรทัศน์เมื่อ พ.ศ. 2530–2532 และอนิเมะภาพยนตร์ใน พ.ศ. 2531 

เป็นเรื่องราวของสะคุระ มามิ สาวน้อยซึ่งค่อย ๆ มีพลังเหนือธรรมชาติ และใช้พลังที่มีในการช่วยเหลือผู้อื่น โดยได้รับการสนับสนุนจากทาคาฮาตะ คาสึโอะ เพื่อนชายที่ฉลาดหลักแหลมทว่าอ่อนแอ โดยเนื้อหาได้สอดแทรกการสนับสนุนวัยรุ่นและสิทธิสตรี

ซึ่งมังงะเรื่องนี้คล้ายกับเรื่องสั้น *อากาเงะ โนะ อังโกะ* ( "อังโกะคนหัวแดง") ที่ฟูจิโกะ เอฟ. ฟูจิโอะเคยแต่ง ต่อมาเปลี่ยนชื่อเป็น *อังโกะ โออิ นิ โอโกรุ* ( "เมื่ออังโกะจะโกรธจริง ๆ แล้วนะ") เป็นเรื่องราวของอาโอยามะ อังโกะ หญิงสาวที่พบว่าตนมีพลังจิต เธอพบความลับดำมืดของมารดาว่าสืบเชื้อสายแม่มด และตนเป็นนางแบบเปลือยให้พ่อตนเอง

## อ้างอิง

## แหล่งข้อมูลอื่น
* 

หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชเน็ง
หมวดหมู่:รายการโทรทัศน์ของทีวีอาซาฮี
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2530
หมวดหมู่:การ์ตูนสาวน้อยเวทมนตร์
หมวดหมู่:ฟูจิโกะ เอฟ. ฟูจิโอะ
นัมเบอร์

สัญลักษณ์ **#** เป็นที่รู้จักกันมากที่สุดในชื่อ **สัญลักษณ์นัมเบอร์** (), **แฮช**, หรือ **สัญลักษณ์ปอนด์** สัญลักษณ์ดังกล่าวเดิมใช้เพื่อวัตถุประสงค์หลากหลาย รวมทั้งการกำหนดจำนวนเชิงอันดับที่ และเป็นอักษรย่อตัวแฝดสำหรับปอนด์แอฟวาร์ดูพวา (ซึ่งมาจาก ℔ อีกทีหนึ่ง)

ตั้งแต่ปี 2007 การใช้สัญลักษณ์ดังกล่าวอย่างแพร่หลายเพื่อริเริ่มป้ายระบุข้อมูลอภิพันธุ์ทางแพลตฟอร์มสื่อสังคมทำให้ป้ายระบุดังกล่าวได้ชื่อว่า "แฮชแท็ก" และนับแต่นั้น ตัวสัญลักษณ์เองบางทีเรียกกันผิดว่า "แฮชแท็ก"

สัญลักษณ์นี้นิยามในยูนิโค้ดและแอสกีเป็น  และ `&amp;num;` ในเอชทีเอ็มแอล5 ในทางกราฟิก สัญลักษณ์นี้คล้ายกับสัญลักษณ์อื่นหลายตัว รวมทั้ง "ชาร์พ" () ซึ่งเป็นสัญกรณ์ดนตรี และเครื่องหมายเท่ากับและขนาน (⋕) ในวิชาคณิตศาสตร์ แต่แยกกันได้ด้วยการรวมขีดแนวนอนและขีดตั้งที่เอียงขวา

## อ้างอิง

หมวดหมู่:เครื่องหมายวรรคตอน
หลิน เซิน

**หลิน เซิน** (; 16 มีนาคม ค.ศ. 1868 – 1 สิงหาคม ค.ศ. 1943) ชื่อรอง **จื่อ เชา** (子超) และชื่อเรียกขานว่า **จ่าง เหริน** (長仁), เป็นนักการเมืองชาวจีนที่ทำหน้าที่ดำรงตำแหน่งเป็นประธานาธิบดีแห่งสาธารณรัฐจีน ตั้งแต่ปี ค.ศ. 1931 จนกระทั่งเขาเสียชีวิต

## ประวัติ
[300px|thumb|อดีตคฤหาสน์ของหลิน เซินในนคร[หนานจิง]]
หลินเซินเกิดในครอบครัวชนชั้นกลางในเมืองช่างก้าน (尚幹鄉), จังหวัดหมิ่นโฮ่ว (閩侯縣), มณฑลฝูเจี้ยน, หลินได้รับการศึกษาจากมิชชันนารีชาวอเมริกัน หลังจากนั้นเขาทำงานที่สำนักงานโทรเลขของเมืองไทเปบนเกาะไต้หวัน สมัยนั้นอยู่ภายใต้การปกครองของราชวงศ์ชิง ในปี ค.ศ. 1884 หลังเกิดสงครามจีน-ญี่ปุ่นครั้งที่หนึ่ง จีนได้พ่ายแพ้สงครามและเสียเกาะไต้หวันให้ญี่ปุ่น เขาเข้าร่วมในกิจกรรมกองโจรกู้ชาติต่อต้านผู้ยึดครองชาวญี่ปุ่นเมื่อทำไม่สำเร็จเขาจึงได้กลับไปที่จีนแผ่นดินใหญ่และทำงานในสำนักงานศุลกากรเซี่ยงไฮ้ ในปี ค.ศ. 1902 หลังจากนั้นเขาได้เดินทางไปสหรัฐอเมริกา โดยอาศัยอยู่ที่ฮาวายและซานฟรานซิสโก เขาได้มีโอกาสเข้าศึกษาด้านกฎหมายที่มหาวิทยาลัยนิวยอร์กและไปศึกษาต่อด้านปรัชญาการเมืองที่มหาวิทยาลัยเคมบริดจ์ในอังกฤษตามลำดับ

ในระหว่างที่เขาเดินทางไปมาระหว่างอังกฤษและอเมริกา เขาได้เข้าร่วมขบวนการถงเหมิงฮุ่ยซึ่งทำการต่อต้านการปกครองของราชวงศ์ชิงในปี ค.ศ. 1905 และเป็นผู้จัดและประสานงานในต่างประเทศสำหรับพรรคก๊กมินตั๋งช่วงที่มีการเคลื่อนไหวสู้รบกับฝ่ายราชวงศ์ในการปฏิวัติซินไฮ่ โดยเขาเป็นผู้รับผิดชอบในการปฏิวัติในเขตเจียงซี ต่อมาเมื่อราชวงศ์ชิงล่มสลายและมีการก่อตั้งสาธารณรัฐจีนขึ้น เขากลายเป็นประธานวุฒิสภาในสมัชชาแห่งชาติ

## อ้างอิง

หมวดหมู่:นักการเมืองจีน
หมวดหมู่:นักต่อต้านแห่งประเทศจีน
หมวดหมู่:นักปฏิวัติ
หมวดหมู่:บุคคลจากมณฑลฝูเจี้ยน
หมวดหมู่:ประธานาธิบดีสาธารณรัฐจีน
เซอร์ไพรส์ (วงดนตรี)

**เซอร์ไพรส์** (; ) เป็นกลุ่มนักแสดงชาวเกาหลีใต้กลุ่มแรก ประกอบด้วยนักแสดงห้าคน: ยูอิล, ซอ คัง-จุน, กง มย็อง, คัง แท-โอ และอี แท-ฮวาน

## ประวัติ
เอเยนซีแฟนตาจิโอเปิดตัววงเซอร์ไพรส์ในเดือนกันยายน พ.ศ. 2556 ประกอบด้วยสมาชิกชายห้าคน: ยูอิล, ซอ คัง-จุน, กง มย็อง, คัง แท-โอ และอี แท-ฮวาน สมาชิกในกลุ่มได้รับการคัดเลือกจากรายการ "Actor's League" ของแฟนทาจิโอ ซึ่งเป็นรายการสำหรับค้นหาผู้ที่ใฝ่ฝันเป็นนักแสดงและได้รับการฝึกฝนเป็นเวลาสองปีก่อนที่จะเปิดตัวในวงการบันเทิง

## สมาชิก
*ยูอิล Yoo Il 유일 / ปาร์ค ซังอิล Park Sangil 박상일
*ซอ คัง-จุน Seo Kangjoon 서강준 / อี ซึงฮวาน Lee Seunghwan 이승환
*กง มย็อง Gong Myung 공명 / คิม ดงฮยอน Kim Donghyun 김동현
*คัง แท-โอ Kang Taeoh 강태오 / คิม ยุนฮวาน Kim Yoonhwan 김윤환
*อี แท-ฮวาน Lee Taehwan 이태환

## ผลงานเพลง
### ซาวด์แทร็ก
* 2013: "Hey U Come On"

### ซิงเกิลอัลบั้ม

## อ้างอิง

หมวดหมู่:กลุ่มดนตรีเคป็อป
หมวดหมู่:บอยแบนด์เกาหลีใต้
สฺวี ข่าย

**สวี ข่าย** (; 5 มีนาคม พ.ศ. 2538) เป็นนักแสดงและนายแบบชาวจีนเป็นที่รู้จักจากบทบาทของ “ฟู่ฉาฟู่เหิง” แห่งตระกูล ฟูฉา ในซีรีส์เรื่อง “Story of  Yanxi Palace” และ ม่อชิง/หลี่เฉินหลาน ในซีรีส์เรื่อง The legends 2019 (เจาเหยา จอมมารโลกต้องจำ)

## ประวัติ
ในปี 2556 เขาได้รับรางวัลชนะเลิศจากการประกวดการคัดเลือกนายแบบในเมืองกว่างโจว ถัดมาในปี 2559 สฺวี ข่าย ได้เซ็นสัญญากับ Huanyu Film ผลงานการแสดงชิ้นแรกของเขา คือ รับบทเป็นตัวละครที่ชื่อว่า หยางเจี้ยน ในซีรีส์เรื่อง เจาเกอ

ในปี 2561 เขาได้ร่วมแสดงในซีรีส์โทรทัศน์นิยายอิงประวัติศาสตร์ เรื่อง *Untouchable Lovers* และ *Story of Yanxi Palace* เขาได้รับการยอมรับอย่างมากกับบทบาทของเขาในฐานะ *ฟู่ฉ่า ฟู่เหิง* ในซีรีส์เรื่อง Story of Yanxi Palace ซึ่งเป็นที่นิยมอย่างมากในประเทศจีนและทั่วเอเชีย

ในปี 2562 เขาได้แสดงเป็นหนึ่งในตัวละครหลักในภาพยนตร์เรื่อง *Autumn Fairy Tale* หรือ *รักนี้ชั่วนิรันดร์* ในเวอร์ชันจีน ซึ่งเข้าฉายเมื่อ 14 กุมภาพันธ์ 2562 ที่ผ่านมา ในปีเดียวกัน เขายังได้รับการแสดงโดยเป็นตัวหลักครั้งแรกในซีรีส์เรื่อง *The Legends 2019* หรือภาษาไทยในชื่อว่า *เจาเหยา จอมมารโลกต้องจำ* รับบทเป็น *ม่อชิง/ลี่เฉินหลาน*

## ผลงานการแสดง
### ภาพยนตร์

### ซีรีส์

## ผลงานเพลง

## อ้างอิง

หมวดหมู่:นักแสดงชายชาวจีน
หมวดหมู่:บุคคลจากเชินเจิ้น
หมวดหมู่:บุคคลที่เกิดในปี พ.ศ. 2538
หมวดหมู่:นักแสดงละครโทรทัศน์ชายชาวจีน
หมวดหมู่:บุคคลที่ยังมีชีวิตอยู่
หมวดหมู่:นายแบบจีน
หมวดหมู่:นักแสดงภาพยนตร์ชายชาวจีน
กันตพงศ์ บำรุงรักษ์

**กันตพงศ์ บำรุงรักษ์** (เกิด 8 สิงหาคม พ.ศ. 2529) ชื่อเล่น **เอส** เป็นนักแสดง พิธีกร และนักร้องชาวไทย นักแสดงสังกัดสถานีโทรทัศน์สีกองทัพบกช่อง 7

## ประวัติ
กันตพงศ์ บำรุงรักษ์ เกิดเมื่อวันที่ 8 สิงหาคม พ.ศ. 2529 ที่โรงพยาบาลพญาไท มีครอบครัวเป็นนักการเมืองและเป็นบุตรคนเดียวส่วนบิดาและมารดาเป็นคนเชื้อสายไทยและสัญชาติไทย นับถือศาสนาพุทธ สำเร็จการศึกษาระดับมัธยมศึกษาจาก โรงเรียนเซนต์ดอมินิก และสำเร็จ​การศึกษาระดับปริญญาตรีจาก คณะบริหารธุรกิจ มหาวิทยาลัยอัสสัมชัญ

ปี พ.ศ. 2553 มีผลงานละครโทรทัศน์เรื่อง *[[คุณชายตำระเบิด]]*, *[[มือปราบมหาเฮี้ยน]]*, *[[เรือนล้อมรัก]]* และ *[[สารวัตรใหญ่]]*

เมื่อวันที่ 9 พฤษภาคม พ.ศ. 2566 ระหว่างที่นักการเมืองไทย กําลังปราศรัยในรายการดิเบตช่องดัง ณ สยามพารากอน กันตพงศ์เกิดอาการวูบ หมดสติ จึงรีบนําส่งโรงพยาบาลอย่างเร่งด่วน

ต่อมาในวันที่ 22 มิถุนายน พ.ศ. 2566 คริสติน่า บํารุงรักษ์ ภรรยาได้มาแถลงการณ์ถึงอาการป่วยของ กันตพงศ์ พร้อมกับตัวแทนแพทย์ และผู้จัดการส่วนตัวของกันตพงศ์ โดยกล่าวว่า อาการพ้นวิกฤติ และสามารถสื่อสารได้ ราวเดือนสิงหาคม 2566 หมอได้ผ่าตัดใส่เครื่องกระตุกหัวใจไฟฟ้า  และกลางเดือนตุลาคม พ.ศ. 2566 ไปเยี่ยมช่อง 7HD อีกครั้งและไปเยี่ยมนักแสดงของช่อง

## ชีวิตส่วนตัว
กันตพงศ์ได้จดทะเบียนสมรสกับ คริสติน่า วิงเคลอร์ แฟนชาวเยอรมนี ไปเมื่อวันที่ 17 กรกฎาคม 2563 และจัดงานแต่งงานในภายหลัง   ปัจจุบันได้หย่าขาดกันแล้ว

มีบุตรสาว 1 คนชื่อ วาเลนติน่า เอริก้า บำรุงรักษ์ ชื่อเล่น วาเลนติน่า เกิดเมื่อวันที่ 6 พฤศจิกายน พ.ศ. 2563

## ผลงาน
### ละครโทรทัศน์

## พิธีกร
**ช่อง 7**
* รายการ ** 7 สีคอนเสิร์ต ออนทัวร์**       
* รายการ **เจ็ดสาระตี๋**
* รายการ **เส้นทางบันเทิง ช่วงภาคสนาม**
* รายการ **เที่ยงบันเทิงสด ช่วงภาคสนาม**
* รายการ **เรื่องมันเป็นแบบนี้** 
* รายการ **คิด พูด ทำ** (รายการเฉพาะกิจในช่วงก่อนการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566)
**ช่องวัน**
* รายการ **คุยแซ่บโชว์** พิธีกรร่วมกับ พุฒิชัย เกษตรสิน, ธัญญาเรศ เองตระกูล, ปณิตา พัฒนาหิรัญ, พรชิตา ณ สงขลา, สุภาพร วงษ์ถ้วยทอง, ธัณย์สิตา สุวัชราธนากิตต์ และ ซินแสเป็นหนึ่ง วงษ์ภูดร เริ่ม 5 สิงหาคม พ.ศ. 2567

## เพลงประกอบละคร

## รางวัล

## อ้างอิง

## แหล่งข้อมูลอื่น

*

หมวดหมู่:บุคคลจากคณะนิติศาสตร์ มหาวิทยาลัยอัสสัมชัญ
หมวดหมู่:บุคคลจากโรงเรียนเซนต์ดอมินิก
หมวดหมู่:บุคคลจากเขตราชเทวี
หมวดหมู่:นักแสดงชายชาวไทย
หมวดหมู่:นักแสดงชายชาวไทยในศตวรรษที่ 21
หมวดหมู่:นักแสดงอิสระชาวไทย
อิงฟ้า เกตุคำ

**อิงฟ้า เกตุคำ**  (เกิดเมื่อวันที่ 14 เมษายน พ.ศ. 2538) เกิดที่จังหวัดขอนแก่นเป็นนักแสดงและศิลปินชาวไทยสังกัดช่อง 7 เอชดี เป็นที่รู้จักกันในบทบาท นิชา จากละครเรื่อง *[[ถิ่นผู้ดี]]* ประกบคู่กับอั๋น ชยพล บุนนาค เป็นครั้งแรกต่อมาเขารับงานละครเรื่อยมา

## ประวัติ
**อิงฟ้า เกตุคำ** (ชื่อเล่น ฟ้า) เกิดเมื่อวันที่ 14 เมษายน พ.ศ. 2538 เป็นนักแสดงและศิลปินชาวไทย ส่วนบิดาและมารดาเป็นคนเชื้อสายไทยและสัญชาติไทยนับถือศาสนาพุทธเกิดที่จังหวัดขอนแก่น ประเทศไทย
### การศึกษา
อิงฟ้าจบจากมัธยมโรงเรียนสวนกุหลาบวิทยาลัย นนทบุรีและปัจจุบันเขากำลังศึกษาต่อระดับปริญญาตรีมหาวิทยาลัยหอการค้าไทย

### การทำงาน
เขาเริ่มเขาสู่วงการบันเทิงจากเวทีการประกวด Gopsis girl ได้รับรางวัลรองชนะอันดับ 3 ต่อมาได้ หลังจากนั้นเริ่มก้าวเข้าสู่ประกวดเวทีเดอะสตาร์ ค้นฟ้าคว้าดาว ปี 11 หนึ่งในผู้ผ่านเข้ารอบ 25 คนสุดท้ายภายหลังเขามีผลงานภาพยนตร์เรื่อง *[[แหยมยโสธร 3]]* ซึ่งที่รู้จักกันในบทบาท รำพัน ประกบคู่กับบิ๊กเอ็ม ลิขิต บุตรพรม เป็นครั้งแรกปัจจุบันเขาได้ลงนามสัญญาในฐานะนักแสดงสถานีโทรทัศน์สีกองทัพบกช่อง 7 มีผลงานละคร เช่น *ถิ่นผู้ดี*, *[[สายโลหิต]]*, *[[สารวัตรใหญ่]]* และ *[[พชรมนตรา]]* เป็นต้นเขาเป็นแสดงรุ่นใหม่และยังรับงานละครเรื่อยมา

## ผลงาน
### ละครโทรทัศน์
* ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7

| rowspan = "2" align = "center"| 2561 
| align="center"| *[[ถิ่นผู้ดี]]* 
| align="center"| ณิชา
|-
|align="center"| *[[สายโลหิต]]* 
|align="center"| เจ้าจอมแม้น 
|-
| rowspan = "3" align = "center"| 2562 
| align="center"| *[[สารวัตรใหญ่]]* 
|align="center"| มัทนี
|-
| align="center"| *[[เพชรตาแมว (บทประพันธ์)|พชรมนตรา]]* 
|align="center"| จันทร์
|-
| align="center"| *[[กุหลาบเกราะเพชร]]* 
|align="center"| ดุจดาว
|-
| rowspan = "1" align = "center"| 2563 
| align="center"| *[[สมบัติมหาเฮง]]* 
|align="center"| ยาโย
|-
| rowspan="2" align="center"| 2564 
|align="center"| *[[ทะเลเดือด]]* 
|align="center"| ลินจง / ร.ต.ท.เมลิน ศรีเมืองเทพ
|-
|align="center"| *[[ทานตะวันสีเพลิง]]* 
|align="center"| ดวงแก้ว บุญยะทรัพย์ (ดวง)
|-
| rowspan="2" align="center"| 2565 
|align="center"| *[[ปางเสน่หา]]* 
|align="center"| อ้อยใจ
|-
|align="center"| *[[พยัคฆ์ร้ายนายกุหลาบ]]* 
|align="center"| เจิน
|-
| rowspan="3" align="center"| 2566 
|align="center"| *[[ลมพัดผ่านดาว]]* 
|align="center"| อมยิ้ม
|-
|align="center"| *[[พิภพมัจจุราช]]* 
|align="center"| ยมมณี
|-
| align="center"| *[[มนตราตะเกียงเเก้ว]]* 
| align="center"| เกศรา ดำรงอิทธิ
|-
| rowspan="2" align="center"| 2567 
|align="center"| *[[สองทระนง]]* 
|align="center"| หลา
|-
|align="center"| *เล่ห์ร้ายเกมลวง* 
|align="center"|  จริญญา
|-
|}

* ละครโทรทัศน์ทั้งหมดด้านล่างนี้ออกอากาศทางช่อง Media Channel

### ละครสั้น

### ภาพยนตร์

## อ้างอิง

## แหล่งข้อมูลอื่น

*
*เดอะสตาร์ ค้นฟ้าคว้าดาว ปี 11

หมวดหมู่:นักแสดงหญิงชาวไทย
หมวดหมู่:นักแสดงสังกัดช่อง 7 เอชดี
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงจากจังหวัดขอนแก่น
หมวดหมู่:บุคคลจากโรงเรียนสวนกุหลาบวิทยาลัย นนทบุรี
หมวดหมู่:บุคคลจากคณะมนุษยศาสตร์ มหาวิทยาลัยหอการค้าไทย
หมวดหมู่:นางงามไทย
มินามิแอลป์

**มินามิแอลป์** () เป็นเทศบาลนครที่ตั้งอยู่ทางทิศตะวันตกของจังหวัดยามานาชิ ประเทศญี่ปุ่น พื้นที่กว่าสามในสี่ตั้งอยู่ในเขตภูเขา และมีบางส่วนตั้งอยู่ในอุทยานแห่งชาติมินามิแอลป์ มินามิแอลป์ก่อตั้งเป็นเทศบาลนครเมื่อ ค.ศ. 2003 โดยการผนวก 4 เมืองกับ 2 หมู่บ้าน ชื่อของเมืองนี้ตั้งขึ้นตามผลการลงคะแนนชื่อเมืองหลาย ๆ ชื่อที่ถูกส่งเข้าประกวด

## อ้างอิง

## แหล่งข้อมูลอื่น
* 
*   

หมวดหมู่:นครในจังหวัดยามานาชิ
กองทัพอากาศสหราชอาณาจักร

**กองทัพอากาศหลวง** (; RAF) เป็นกองทัพอากาศของสหราชอาณาจักร ก่อตั้งขึ้นในช่วงปลายสงครามโลกครั้งที่หนึ่ง เมื่อวันที่ 1 เมษายน ค.ศ. 1918 นับเป็นกองทัพอากาศเอกเทศที่เก่าแก่ที่สุดในโลก ภายหลังจากที่ได้มีชัยเหนือฝ่ายมหาอำนาจกลางในปี 1918 ทัพฟ้าจึงอุบัติขึ้น ในช่วงสมัยนั้น กองทัพอากาศขนาดใหญ่ที่สุดในโลก นับตั้งแต่การก่อตั้ง ทัพฟ้ามีบทบาทสำคัญในประวัติศาสตร์การทหารบริติซ โดยเฉพาะอย่างยิ่งในสงครามโลกครั้งที่สอง

ปัจจุบัน กองทัพอากาศสหราชอาณาจักรได้มีกองบินปฏิบัติการของเครื่องบินรุ่นต่างๆ ได้ถูกอธิบายโดยทหารอากาศว่าเป็น"ชายหน้าปีกเครื่องบิน"ในแง่เทคโนโลยี สิ่งนี้ส่วนใหญ่ประกอบด้วยเครื่องบินปีกตรึง รวมทั้งเครื่องบินขับไล่และเครื่องบินโจมตี เครื่องบินเครื่องบินเตือนภัยล่วงหน้าทางอากาศ เครื่องบินหน่วยข่าวกรอง, การเฝ้าระวัง, การเข้ายึดครองเป้าหมาย และการลาดตะเวน(**ISTAR**), ข่าวกรองทางสัญญาณ(**SIGINT**)เครื่องบินเติมเชื้อเพลิงกลางอากาศ และเครื่องบินขนส่งทางยุทธศาสตร์และกลยุทธวิธี 

ส่วนมากของเครื่องบินปีกหมุนของกองทัพอากาศสหราชอาณาจักรจากส่วนหนึ่งของ tri-service กองบัญชาการกองบินปีกหมุนร่วม(Joint Helicopter Command)ในการสนับสนุนกองกำลังทางภาคพื้นดิน ส่วนใหญ่ของเครื่องบินแห่งทัพฟ้าและบุคลากรอยู่ในฐานทัพสหราชอาณาจักร กับคนอื่นๆที่ทำหน้าที่ในปฏิบัติการ(โดยเฉพาะอย่างยิ่งในอิรักและซีเรีย) หรือฐานทัพโพ้นทะเลที่มีมายาวนาน(เกาะอัสเซนชัน, ไซปรัส, ยิบรอลตาร์ และหมู่เกาะฟอล์กแลนด์) ถึงแม้ว่าทัพฟ้าจะเป็นกองทัพอากาศหลักของอังกฤษ แต่กองบินนาวี (Fleet Air Arm) แห่งราชนาวีและกองบินทหารบก (Army Air Corps)แห่งกองทัพบกบริติซยังส่งมอบอำนาจน่านฟ้าซึ่งรวมเข้ากับสภาพแวดล้อมทางทะเล ชายฝั่ง และพื้นดิน

## ผู้บังคับบัญชา
ผู้บังคับบัญชาสูงสุดของกองทัพอากาศคือตำแหน่งจอมทัพ (Head of the Armed Forces) ซึ่งปัจจุบันคือสมเด็จพระเจ้าชาลส์ที่ 3 ส่วนตำแหน่งนายทหารสูงสุดของกองทัพอากาศตามลำดับ ได้แก่ :
* เสนาธิการทหารอากาศ (Chief of the Air Staff)
* รองเสนาธิการทหารอากาศ (Deputy Chief of the Air Staff)
* ผู้บัญชาการยุทธการอากาศและอวกาศ (Air and Space Commander)

## อ้างอิง




สหราชอาณาจักร
หมวดหมู่:ก่อตั้งในปี พ.ศ. 2461
หมวดหมู่:กองทัพสหราชอาณาจักร
เพาล์ โบเบล

**เพาล์ โบเบล**(13 สิงหาคม ค.ศ. 1894 - 7 มิถุนายน ค.ศ. 1951) เป็นชาวเยอรมันที่เป็นผู้บัญชาการหน่วยเอ็สเอ็สและเป็นอาชญากรสงคราม เขาเป็นบุคคลสำคัญในการจัดระเบียบและทำการสังหารหมู่ที่บาบึนบาร์ เมื่อปี ค.ศ. 1941 ในเดือนมิถุนายน ค.ศ. 1942 โบเบลได้ถูกบรรจุอยู่ในความรับผิดชอบของหน่วย Sonderaktion 1005, ด้วยภารกิจในการทำลายหลักฐานความโหดเหี้ยมของนาซีในยุโรปตะวันออก หลังสงคราม, เขาได้ถูกตัดสินในการพิจารณาคดีไอน์ซัทซ์กรุพเพินและถูกประหารชีวิต

หมวดหมู่:นาซี
หมวดหมู่:ทหารในสงครามโลกครั้งที่สอง
หมวดหมู่:ผู้ถูกประหารชีวิต
หมวดหมู่:อาชญากรสงครามชาวเยอรมัน
หมวดหมู่:ชาวเยอรมันที่ถูกประหารชีวิต
หมวดหมู่:ผู้ถูกประหารชีวิตโดยการแขวนคอ
หมวดหมู่:บุคคลจากพ็อทซ์ดัม
ทาดูเคปา

[right|thumb|ส่วนหนึ่งของบันทึกแห่งอาร์มานาในส่วนของการเจรจาขออภิเษกสมรสระหว่าง[ฟาโรห์แอเมนโฮเทปที่ 3|อเมนโฮเทปที่ 3 กับพระนางทาดูเคปา]]
**ทาดูเคปา**, ในภาษาเฮอร์เรียนเรียกว่า ทาดู-เฮปา พระองค์เป็นพระราชธิดาของธัชรัตตา กษัติย์แห่งไมตานนี (ปกครองระว่าง 1382 - 1342 ปีก่อนคริสตกาล) กับพระมเหสีจูนิ และเป็นพระราชนัดดาของกษัตริย์อาร์ตาซูมารา พระนางจิลูเคปามีศักดิ์เป็นพระปิตุจฉาของพระองค์ซึ่งทรงอภิเษกสมรสกับฟาโรห์อเมนโฮเทปที่ 3 ในปีที่ 10 แห่งการครองราชย์ พระองค์ทรงอภิเษกสมรสกับฟาโรห์อเมนโฮเทปที่ 3 ในอีกสองทศวรรษต่อมา

## การอภิเษกสมรสกับฟาโรห์อเมนโฮเทปที่สาม
มีข้อมูลค่อนข้างน้อยที่สามารถทราบถึงที่มาเจ้าหญิงไมตานนีพระองค์นี้ โดยสันนิษฐานว่าพระองค์ประสูติเมื่อปีที่ 21 แห่งการครองราชย์ของฟาโรห์อเมนโฮเทปที่ 3 (เมื่อ 1366 ปีก่อนคริสตกาล) ประมาณสิบห้าปีต่อมา กษัตริย์ธัชรัตตา พระบิดา องพระองค์ทรงส่งพระองค์ไปอภิเษกสมรสกับฟาโรห์อเมนโฮเทปที่ 3 ในปีที่ 36 แห่งการครองราชย์ (ราว 1352 ปีก่อนคริสตกาล) เพื่อผูกสัมพันธไมตรีต่อทั้งสองอาณาจักร พระองค์ปรากฏอยู่ในบันทึกแห่งอาร์มานาของกษัตริย์ธัชรัตตาเมื่อ 1350 - 1340 ปีก่อนคริสตกาล กษัตริย์ธัชรัตตาได้ส่งคำขอให้พระราชธิดาของพระองค์ได้เป็นสมเด็จพระราชินี ถึงแม้ว่าตำแหน่งนี้เป็นของพระนางติเยก็ตาม ของกำนัลของกษํตริย์ธัชรัตตาประกอบไปด้วย ม้าจำนวนหนึ่งคู่ รถม้าศึกชุบทองคำพร้อมฝังอัญมณีมีค่า ครอกหามสำหรับอูฐตกแต่งด้วยทองคำและหินมีค่า ผ้าทอเสื้อและเครื่องประดับ อาทิ กำไลข้อมือ กำไลแขนและอื่นๆ อานม้า แต่ในทางกลับกันฟาโรห์อเมนโฮเทปที่ 3 ไม่เคยส่งรูปสลักทองคำที่พระองค์เสนอและภายหลังจากการสิ้นพระชนม์ของพระองค์ กษัตริย์ธัชรัตตาได้สาส์นร้องขอเกี่ยวกับปัญหาการแลกเปลี่ยน

## การอภิเษกสมรสกับฟาโรห์อเคนาเตน
ฟาโรห์อเมนโฮเทปที่ 3 ทรงสิ้นพระชนม์ลงได้ไม่นานหลังจากพระองค์เสด็จมาถึงอียิปต์ และในที่สุดพระองค์ก็ทรงอภิเษกสมรสกับฟาโรห์อเมนโฮเทปที่ 4 (อเคนาเตน) พระราชโอรสในฟาโรห์อเมนโฮเทปที่ 3 

## ความเกี่ยวข้องกับคิยาหรือเนเฟอร์ติติ
นักวิชาการบางคนระบุว่า พระนางทาดูเคปาและพระนางคิยา พระมเหสีในฟาโรห์อเคนาเตน มีเรื่องราวเกี่ยวกับพระนางคิยา ซึ่งอาจจะเป็นที่มาของเรื่องราวในช่วงอาณาจักรใหม่ที่เรียกว่า นิทานสองพี่น้อง นิทานนี้ได้เล่าเรื่องราวของฟาโรห์ตกหลุมรักหญิงสาวชาวต่างชาติที่สวยงามหลังจากดมผมของเธอ ถ้าพระนางทาดูเคปาซึ่งต่อมาเป็นที่รู้จักในพระนามว่า คิยา พระองค์ก็จะมีชีวิตอยู่ที่อาร์มานาที่ซึ่งมีภาพกับฟาโรห์และพระราชธิดาอย่างน้อยหนึ่งพระองค์

และนักวิชการบางส่วนอื่น ๆ เช่น แพทรี่, ไดรโอตันและแวนเดียร์ สันนิษฐานว่าพระนางทาดูเคปาได้รับพระนามใหม่หลังจากสถาปนาเป็นพระมเหสีในฟาโรห์อเคนาเตน และจะต้องเป็นไปได้ว่าจะป็นพระนางเนเฟอร์ติติที่มีชื่อเสียง สันนิษฐานนี้แสดงให้เห็นว่าพระนามของเนเฟอร์ติติที่แปลว่า "สิ่งสวยงามที่ได้มา" หมายถึงที่มาของเนเฟอร์ติติว่าเป็นพระนางทาดูเคปา 

## อ้างอิง
มาแตอุช มอราวีแยตสกี

**มาแตอุช ยากุป มอราวีแยตสกี** (; เกิดวันที่ 20 มิถุนายน พ.ศ. 2511) เป็นนักการเมือง นักประวัติศาสตร์ และนักเศรษฐศาสตร์ชาวโปแลนด์ เขาเคยดำรงตำแหน่งนายกรัฐมนตรีโปแลนด์คนที่ 17 ตั้งแต่ปี พ.ศ. 2560 ถึง พ.ศ. 2566

หมวดหมู่:บุคคลที่เกิดในปี พ.ศ. 2511
หมวดหมู่:บุคคลที่ยังมีชีวิตอยู่
หมวดหมู่:รัฐมนตรีโปแลนด์
หมวดหมู่:นายกรัฐมนตรีโปแลนด์
หมวดหมู่:บุคคลจากวรอตสวัฟ
สุกวิณ แก้วพิกุล

**สุกวิณ แก้วพิกุล** ชื่อเล่น **อาร์ม** เกิดวันที่ 5  กันยายน พ.ศ. 2535 เป็นนักแสดงชาวไทย 

อาร์มจบการศึกษาในระดับประะถมศึกษาที่ โรงเรียนพระแม่มารีประจวบคีรีขันธ์  จังหวัดประจวบคีรีขันธ์ จบชั้นมัธยมศึกษาที่ โรงเรียนประจวบวิทยาลัย จังหวัดประจวบคีรีขันธ์ สำเร็จการศึกษาระดับปริญญาตรี มหาวิทยาลัยรังสิต คณะบริหารธุรกิจ สาขาการจัดการธุรกิจค้าปลีก 

สนใจงานด้านวงการบันเทิง แต่อายุ 15–16 ปี แรงบันดาลใจมาจากเพื่อนของพี่ชายไปประกวดดัชชี่บอย จึงเดินทางมาศึกษาที่กรุงเทพ ได้เข้าประกวดเดอะสตาร์ปีที่ 9 แต่ตกรอบ จากนั้นได้เซ็นสัญญาเป็นนักแสดงฝึกหัด จากนั้นได้มีโอกาสเป็นดีเจฝึกหัดนาน 2 ปี จึงได้มาแสดงละครเรื่องแรกคือ *นายร้อยสอยดาว* และเรื่องต่อมา *ฝายน้ำใจ* และ *กล่อมรัก* ทางช่อง 5 ซึ่งถือเป็นการรับบทพระเอกครั้งแรก รับบทเป็น ผู้การหมึกสมอ ในละครเรื่องนี้ยังต้องแสดงฉากบู๊ด้วย

## ผลงาน

* ละคร

* เพลง

* กีฬา

* **พรีเซนเตอร์**
** ผลิตภัณฑ์อาหารเสริมซีโอเน่
** ผลิตภัณฑ์อาหารเสริมโอริช
** Honda big wing
** ผลิตภัณฑ์อาหารเสริม Xanta แซนต้า
** ผลิตภัณฑ์นม - โยเกิร์ตไทยเดนมาร์ค

## รางวัล
*ต้นแบบคนดี (คนทำดีต้นแบบสังคมแห่งปี ประจำปี 2562) "คนไทยตัวอย่าง"  ครั้งที่ 6 รางวัล หงส์ทอง สาขา ศิลปิน ดารา นักแสดง ตัวอย่างดีเด่น

## อ้างอิง

หมวดหมู่:นักแสดงจากจังหวัดประจวบคีรีขันธ์
หมวดหมู่:บุคคลจากโรงเรียนพระแม่มารีประจวบคีรีขันธ์
หมวดหมู่:บุคคลจากโรงเรียนประจวบวิทยาลัย
หมวดหมู่:บุคคลจากคณะบริหารธุรกิจ มหาวิทยาลัยรังสิต
หมวดหมู่:นักแสดงชายชาวไทย
หมวดหมู่:นักร้องชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:นายแบบไทย
หมวดหมู่:นักแข่งรถชาวไทย
หมวดหมู่:นักแสดงชายชาวไทยในศตวรรษที่ 21
อุลลิมเอนเตอร์เทนเมนต์

**อุลลิมเอนเตอร์เทนเมนต์** () เป็นบริษัเฟส http

## ประวัติ
ในเดือนสิงหาคม ค.ศ. 2013 อุลลิมเอนเตอร์เทนเมนต์ควบรวมกับเอสเอ็มคัลเจอร์แอนด์คอนเทนส์ ซึ่งเป็นบริษัทในเครือของเอสเอ็มเอนเตอร์เทนเมนต์ เพื่อก่อตั้ง "อุลลิมเลเบิล" ซึ่งเป็นค่ายเพลงอิสระที่เพลงของพวกเขาจะแตกต่างจากเอสเอ็มเอนเตอร์เทนเมนต์ ที่มีรูปแบบดนตรีของตัวเองและกลุ่มศิลปินที่คัดเลือกเอง

เมื่อวันที่ 21 มีนาคม ค.ศ. 2016 เอสเอ็มคัลเจอร์แอนด์คอนเทนส์ ตัดสินใจแยกธุรกิจเนื้อหาวิดีโอออกจากธุรกิจเนื้อหาเพลง จึงก่อตั้งอุลลิมเอนเตอร์เทนเมนต์ขึ้นมาเพื่อจัดการธุรกิจเพลง โดยมีเอสเอ็นคัลเจอร์แอนด์คอนเทนส์เป็นผู้ถือหุ้นทั้งหมดของบริษัท ซึ่งมีผลบังคับใช้ในวันที่ 8 มิถุนายน ค.ศ. 2016

## ศิลปิน

### ศิลปินเพลง
**กลุ่ม**
* อินฟินิต
* เลิฟลิซ
* โกลเดนไชลด์
* ร็อกเก็ตพันช์
* ดริปปิ้น

**กลุ่มย่อย**
* อินฟินิตเอฟ
* ทูฮาร์ต (บริหารร่วมกับเอสเอ็มเอนเตอร์เทนเมนต์)

**เดี่ยว**
* Joo
* คิม ซอง-กยู
* Nam Woo-hyun
* Jang Dong-woo
* Hong Joo-chan
* คว็อน อึน-บี

## อ้างอิง

## แหล่งข้อมูลอื่น
* 

หมวดหมู่:ค่ายเพลงเกาหลีใต้
หมวดหมู่:ค่ายเพลงที่ก่อตั้งในปี พ.ศ. 2546
เซเรียซี

**เซเรียซี** () เป็นลีกฟุตบอลอันดับ 3 ของอิตาลี ก่อตั้งขึ้นเมื่อปี 1935

จนในปี 1978 ได้มีการเปลี่ยนชื่อลีกเป็น เซเรียซี 1 และ 2 พร้อมกับแบ่งเป็น 2 ลีกซึ่งแต่ละลีกจะมีจำนวนทีมทั้งสิ้น 18 ทีม

หมวดหมู่:ฟุตบอลในประเทศอิตาลี
หมวดหมู่:ฟุตบอลลีกระดับสาม
ช็องฮา

**คิม ชัน-มี** (; เกิด 9 กุมภาพันธ์ ค.ศ. 1996) หรือชื่อในการแสดงว่า **ช็องฮา** (청하) เป็นนักร้อง, นักเต้น, นักออกแบบท่าเต้น และนักแต่งเพลงชาวเกาหลีใต้ รู้จักกันในฐานะอดีตสมาชิกไอโอไอ จากการเข้าแข่งขันพรอดิวซ์ 101 และได้รับอันดับที่สี่หลังจบการแข่งขัน

## ประวัติ

### ชีวิตช่วงแรก
ช็องฮาเกิดเมื่อวันที่ 9 กุมภาพันธ์ ค.ศ. 1996 ที่โซล ประเทศเกาหลีใต้ และใช้ชีวิตอยู่ที่ปูซาน ในขณะที่เธออายุ 7 ปีช็องฮาเคยอาศัยอยู่ที่เมืองแดลลัส รัฐเท็กซัส ประเทศสหรัฐอเมริกาโดยใช้ชื่อว่า แอนนี คิม หลังจากนั้น 8 ปีช็องฮาได้กลับมายังประเทศเกาหลีใต้เพื่อที่จะทำตามความฝันคือการเป็นนักร้อง และจบการศึกษาจากมหาวิทยาลัยเซจงด้านการเต้น นอกจากนี้เธอยังสามารถพูดภาษาอังกฤษได้ในระดับหนึ่ง

ช็องฮาเลือกที่จะออดิชันกับค่ายวายจีเอนเตอร์เทนเมนต์และเข้ามาเป็นเด็กฝึกหัดค่ายเจวายพีเอนเตอร์เทนเมนต์ในขณะที่ยังเป็นนักศึกษาระดับวิทยาลัย เธอเปิดเผยว่าเธอเกือบจะเลิกเรียนเต้นในบางช่วงเวลาเนื่องจากปัญหาด้านการเงิน โดยช็องฮาได้ใช้เวลาในการเป็นเด็กฝึกหัดเพื่อเป็นไอดอลทั้งหมด 7 ปี

### 2016–ปัจจุบัน: การเปิดตัวในฐานะสมาชิกไอโอไอ และการเป็นศิลปินเดี่ยว

ในปีค.ศ. 2012 ช็องฮาได้ผ่านการออดิชันจากค่ายเจวายพีในอันดับที่ 3 และได้เข้ามาเป็นเด็กฝึกหัดในค่ายเป็นระยะเวลา 3 ปีแต่ถูกคัดออกเนื่องจากยังไม่มีความสามารถมากพอ เมื่อออกจากค่ายเจวายพีช็องฮาได้ทำงานพาร์ทไทม์มากมายก่อนจะย้ายไปยังต้นสังกัดใหม่ เมื่ออายุ 20 ปีช็องฮาได้พบกับค่ายเอ็มเอ็นเอชเอนเตอร์เทนเมนต์ซึ่งเป็นต้นสังกัดปัจจุบันของเธอโดยบังเอิญในขณะที่เธอกำลังจะหมดหวัง จากนั้นเธอก็ได้เข้าร่วมแข่งขันในรายการพรอดิวซ์ 101 และเมื่อวันที่ 4 พฤษภาคม ค.ศ. 2016 ช็องฮาได้ถูกเปิดตัวในฐานะสมาชิกของเกิร์ลกรุปไอโอไอโดยมีตำแหน่งเป็นนักเต้นหลักและนักร้องนำ

หลังจากสิ้นสุดกิจกรรมการเป็นสมาชิกไอโอไอเมื่อวันที่ 31 มกราคม ค.ศ. 2017 แล้วช็องฮาได้กลับมายังต้นสังกัดเพื่อเตรียมเดบิวต์เป็นศิลปินเดี่ยวซึ่งทางค่ายได้ปล่อยตัวอย่างซิงเกิลอัลบั้มออกมาเมื่อวันที่ 21 เมษายน ค.ศ. 2017 และในวันที่ 7 มิถุนายน ค.ศ. 2017 ช็องฮาได้เปิดตัวเป็นศิลปินเดี่ยวอย่างเป็นทางการพร้อมมินิอัลบั้ม *'Hands On Me*'

## ผลงาน

### โทรทัศน์

### มิวสิกวีดีโอ

## หมายเหตุ

## อ้างอิง

## แหล่งข้อมูลอื่น
*ช็องฮา ที่เอ็มเอ็นเอชเอนเตอร์เทนเมนต์ 
*ช็องฮาที่อินสตาแกรม

หมวดหมู่:นักร้องเคป็อป
หมวดหมู่:สมาชิกของไอโอไอ
หมวดหมู่:ผู้เข้าแข่งขันพรอดิวซ์ 101
หมวดหมู่:นักเต้นชาวเกาหลีใต้
หมวดหมู่:นักแต่งเพลงชาวเกาหลีใต้
หมวดหมู่:ไอดอลหญิงชาวเกาหลีใต้
หมวดหมู่:นักเต้นเกาหลีใต้
หมวดหมู่:นักร้องป็อปหญิงชาวเกาหลีใต้
หมวดหมู่:บุคคลที่ยังมีชีวิตอยู่
หมวดหมู่:ศิลปินสังกัดเอ็มเอ็นเอชเอนเตอร์เทนเมนต์
หมวดหมู่:ศิลปินสังกัดสวิงเอนเตอร์เทนเมนต์
หมวดหมู่:นักร้องหญิงชาวเกาหลีใต้ในศตวรรษที่ 21
หมวดหมู่:นักร้องจากโซล
สิน ศรีสมุทร

**สิน ศรีสมุทร** หรือ **ซีน ซีซามุต** (, *สุีน สุีสามุต*; 23 สิงหาคม พ.ศ. 2475 — 18 มิถุนายน พ.ศ. 2519) เป็นนักดนตรีชาวเขมรที่โด่งดังในช่วงยุคทศวรรษ 1950 จนถึง 1970 และได้รับการขนานนามว่าเป็น "ราชาเพลงเขมร" เขากับรส สิริสุทธา, แปน รอน, เมา สาเรต เป็นหนึ่งในผู้บุกเบิกดนตรีร็อกแบบกัมพูชาขึ้น โดยการผสานกันระหว่างดนตรีเขมรพื้นบ้าน ผสมผสานกับริทึมแอนด์บลูส์ และร็อกแอนด์โรล สินเสียชีวิตในช่วงการปกครองของเขมรแดง

## ประวัติ
สิน ศรีสมุทรเกิดที่จังหวัดสตึงแตรง เป็นบุตรของซีน เลียง () บิดา กับเซ็บ บุนเล็ย () มารดา ซึ่งทั้งสองเป็นชาวลาว หลักฐานส่วนใหญ่ให้ข้อมูลว่าเขาเกิดใน พ.ศ. 2478 บางแห่งก็ว่าเกิดใน พ.ศ. 2475 หรือ 2476 บิดาของเขารับราชการเป็นทหารในยุคอาณานิคม และดำรงตำแหน่งเป็นผู้คุมเรือนจำในพระตะบอง ต่อมาบิดาเสียชีวิต มารดาก็สมรสใหม่

เขาเรียนรู้ดนตรีเครื่องสายเมื่ออายุได้ 6-7 ขวบ และแสดงทักษะการร้องได้ดีเป็นที่ประจักษ์ ด้วยเหตุนี้เขาจึงปรากฏตัวในการแสดงดนตรีของโรงเรียนอยู่เสมอ ครั้นจบการศึกษาระดับประถมศึกษาเมื่ออายุได้ 16 ปี สินจึงย้ายไปเรียนแพทย์ที่พนมเปญเพื่อตบตาพ่อแม่ เพราะแท้จริงแล้วเขาต้องการสานฝันการเป็นนักดนตรี ช่วงเวลานี้เขาเริ่มแต่งเพลงของตัวเอง สินสำเร็จการศึกษาจากโรงเรียนแพทย์เมื่อ พ.ศ. 2496 ซึ่งตรงกับช่วงเวลาที่กัมพูชาเป็นเอกราชจากฝรั่งเศส เบื้องต้นสินเข้าทำงานเป็นบุรุษพยาบาลในโรงพยาบาลพนมเปญ แต่ไม่นานจากนั้นเขาถูกจ้างให้เป็นนักร้องประจำสถานีวิทยุแห่งชาติกัมพูชา และช่วงเวลานี้เขาสมรสกับลูกพี่ลูกน้องของตัวเองชื่อ แก้ว ทองอยู่ (Keo Thorng Gnu) อันเป็นการสมรสแบบคลุมถุงชน ทั้งสองมีบุตรด้วยกันสี่คน

ระหว่างที่เขาทำงานอยู่ในสถานีวิทยุแห่งชาติกัมพูชา พระนางสีสุวัตถิ์ กุสุมะ พระราชชนนีของพระบาทสมเด็จพระนโรดม สีหนุ ทรงรับสินไว้ในพระอุปถัมภ์ และเชิญสินเข้าร่วมวงเพลงพระราชทรัพย์ ซึ่งเป็นวงดนตรีในพระราชสำนักส่วนพระองค์สำหรับจัดแสดงในงานเลี้ยงรับรองประมุขแห่งรัฐและงานอื่น ๆ ของรัฐบาล นอกจากนี้เพลงที่เขาแต่งและร้องเองได้รับความนิยมยิ่ง กลางคริสต์ทศวรรษที่ 1950 เพลง "วียูลงซเนฮา" () ที่แต่งโดยสิน ศรีสมุทร เรียบเรียงโดยฮัส ซาลัน (Hass Salan) นักไวโอลิน ทำให้สินกลายเป็นดาวจรัสแสงดวงหนึ่งของวงการเพลงกัมพูชา

## อ้างอิง

หมวดหมู่:ชาวกัมพูชาเชื้อสายลาว
หมวดหมู่:เสียชีวิตจากการฆ่าล้างเผ่าพันธ์ุชาวเขมร
หมวดหมู่:นักร้องชาวกัมพูชา
หมวดหมู่:บุคคลจากจังหวัดสตึงแตรง
อี อู-จ็อง

**อี อู-จ็อง** (; เกิดเมื่อวันที่ 1 สิงหาคม ค.ศ. 1923 – เสียชีวิตเมื่อวันที่ 30 พฤษภาคม ค.ศ. 2002) เป็นนักการเมือง นักคตินิยมสิทธิสตรี และนักกิจกรรมเพื่อสิทธิแรงงานชาวเกาหลีใต้ ซึ่งเป็นนักเคลื่อนไหวทางการเมืองเพื่อสิทธิสตรีและต่อต้านลัทธิโฮจู ตั้งแต่ช่วงคริสตทศวรรษที่ 1950 จนถึงคริสตทศวรรษที่ 1980 นอกจากนี้ อี อู-จ็อง ยังเป็นสมาชิกสภานิติบัญญัติแห่งชาติชุดที่ 14 และเป็นผู้นำกลุ่มนักเคลื่อนไหวเพื่อสิทธิสตรีหัวรุนแรง

## อ้างอิง

## แหล่งข้อมูลอื่น
* 이우정:대한민국 국회의원 
* Lee Wu-jong 
* Lee Wu-jong 

หมวดหมู่:บุคคลที่เสียชีวิตในปี พ.ศ. 2545
หมวดหมู่:บุคคลที่เกิดในปี พ.ศ. 2466
หมวดหมู่:นักการเมืองเกาหลีใต้
หมวดหมู่:นักคตินิยมสิทธิสตรีชาวเกาหลีใต้
หมวดหมู่:นักวารสารศาสตร์ชาวเกาหลีใต้
หมวดหมู่:นักการศึกษาชาวเกาหลีใต้
หมวดหมู่:นักเขียนชาวเกาหลีใต้
เปนโดร

**เปนโดร** () เป็นหมู่บ้านชาวเคิร์ดในเคอร์ดิสถานอิรัก ตั้งอยู่ในจังหวัดอัรบีล ซึ่งใกล้กับชายแดนตุรกี และตั้งอยู่ห่างจากบาร์ซานไปทางทิศเหนือประมาณ 15–18 กิโลเมตร มีประชากรจำนวนกว่า 2,540 คน

## อ้างอิง

## แหล่งข้อมูลอื่น

* เปนโดร  เว็บไซต์ทางการ 
* จังหวัดอาร์บิล
หมวดหมู่:เคอร์ดิสถาน
หมวดหมู่:ประเทศอิรัก
รสรินล่าแวมไพร์

**รสรินล่าแวมไพร์ ** (Bangkok vampire) เป็นละครโทรทัศน์ไทย แนว แฟนตาซี--ลึกลับ-สอบสวน สร้างจากบทประพันธ์ของ แ นำมาสร้างเป็นละครโทรทัศน์ทางMONO29 ในปี 2562 ผลิตละครโดย MONO ORIGINALS, MONO PICTURES, WELL DONE STUDIO โดยผู้จัด ส กำกับการแสดงโดย ทรงศักดิ์ มงคลทอง นำแสดงโดย อภิญญา สกุลเจริญสุข , พิชญะ นิธิไพศาลกุล , อนุสรณ์ มณีเทศ , ภัทรวดี เหลาสา ออกอากาศทุกวันอาทิตย์ เวลา 16.00 - 18.00 น. เริ่มออกอากาศตอนแรกวันอาทิตย์ที่ 31 มีนาคม - 26 พฤษภาคม พ.ศ. 2562

## นักแสดง

 

## อ้างอิง
* สายป่าน-เฟิน ประชันเดือด!! ใน ซีรีส์ รสริน ล่าแวมไพร์ ช่อง MONO29 เร็วๆ นี้ : gossipstar.mthai.com 
* เปิดตัวอย่างแรก! ซีรีส์ รสรินล่าแวมไพร์ สายป่าน-กอล์ฟ จัดเต็มบู้สุดมันส์ : gossipstar.mthai.com
* ช่อง MONO29 จับคู่ สายป่าน-กอล์ฟ ลงจอซีรีส์แอ็คชั่น-ไซไฟ รสริน ล่าแวมไพร์ : gossipstar.mthai.com 
* เก็บภาพการถ่ายโปสเตอร์ซีรีส์ "Bangkok Vampire รสรินล่าแวมไพร์" มาฝาก : pantip.com   
* รสริน ล่าแวมไพร์ Bangkok Vampire : mono29.com  
* : sanook.com
* 'สายป่าน-กอล์ฟ-โย่ง-ถุงแป้ง' แท็คทีมล่า ใน 'รสริน ล่าแวมไพร์' : thebangkokinsight.com
* ดู “รสริน ล่าแวมไพร์” รวดเดียวจบ : lokwannee.com 
* ดู “รสริน ล่าแวมไพร์” รวดเดียวจบ ละครใกล้ออนแอร์เต็มที : twentyfour-news.com 
*  สายป่าน-วุฒิ คู่เลิฟนอกจอ ปะทะกันสุดโหดไม่ออมมือ ในซีรีส์ รสริน ล่าแวมไพร์ : newswit.com  
* “นุ๊ก สุทธิดา” หวนร่วมงาน “สายป่าน” ทิ้งช่วง 10 ปียังต่อกันติด ใน“รสริน ล่าแวมไพร์” : thainews.today 
* “เบล สวรรยา” ไม่ทิ้งโอกาส ก้าวเข้าสู่นักแสดงเต็มตัว : ftp.daradaily.com

## แหล่งข้อมูลอื่น
* 
* เรื่องย่อละคร รสรินล่าแวมไพร์ : mgronline.com 
* เรื่องย่อละครรสริน ล่าแวมไพร์ : gossipstar.mthai.com  
* เรื่องย่อละคร รสริน ล่าแวมไพร์ : drama.nangdee.com  
* facebook.com 
* #รสรินล่าแวมไพร์ : twitter.com 
* explore/tags/รสรินล่าแวมไพร์/ #รสรินล่าแวมไพร์ : instagram.com  

หมวดหมู่:ละครโทรทัศน์ช่องโมโน 29
หมวดหมู่:ละครโทรทัศน์ไทยในปี พ.ศ. 2562